stanford-oval/wikipedia huggingface dataset:
Rolando Villazón

Rolando Villazón vuonna 2014.
Emilio Rolando Villazón Mauleón (s. 22. helmikuuta 1972 Ciudad de México, Meksiko) on meksikolais-ranskalainen tenori. Hän osallistui 1999 Placido Domingon isännöimään suureen Operalia-kilpailuun, jossa hän oli yksi voittajista. Hän on levyttänyt muun muassa albumin Duets Anna Netrebkon kanssa.
Villazónin laulajankyvyt havaitsi naapuri kun hän oli 12-vuotias ja lauleli suihkussa. Naapuri kehotti häntä laulutunneille. Hän työskentelee Lyonin oopperassa ohjaajana.
Villazón levyttänyt 13 levyä ja toiminut yhteistyössä muun muassa Patrizia Ciofin ja Topi Lehtipuun kanssa äänitettäessä Claudio Monteverdin Il Combattimento di Tancredi e Clorindaa, jonka johti Emmanuelle Haïm.
Elokuussa 2005 hän esitti "Alfredon" roolin Verdin La Traviata Salzburgin musiikkijuhlilla johtajana Carlo Rizzi ja ohjaajana Willy Decker. Hän esiintyi yhdessä Anna Netrebkon kanssa, jonka roolina oli "Violetta Valéry". He ovat esiintyneet yhdessä usein, muun muassa videonauhoituksessa Donizettin Elisir d'amoresta.
Villazón vaihtoi 2007 levy-yhtiötä ja teki pitkän sopimuksen Deutsche Grammophonin kanssa. Sairastelun vuoksi hän joutui perumaan esiintymisiä. vuosina 2007-2010 ja piti jopa vuoden tauon. Ongelmien syyksi paljastui kysta, joka leikattiin 2009. Jotkut kriitikot ovat arvioineet, että leikkaus on yksipuolistanut Villazónin sointikirjoa.
Villazón esiintyy Helsingin Musiikkitalossa tammikuussa 2011 ohjelmalla, jossa on paljon Mozartia. Hän ei aiemmin, ennen kurkkuleikkaustaan, ole esittänyt erityisemmin Mozartia, koska ”en oikein osannut antaa Mozartille mitä hän vaatii”. Konsertissa hän ei kuitenkaan ollut parhaimmillaan. Vilustuminen haittasi ääntä. Kriitikko Vesa Sirén totesi myös, että Lohjan kaupunginorkesteri ei ollut saanut riittävästi harjoitusta.
Villazón muutti perheineen Operalia-kilpailun jälkeen Pariisiin.
Diskografia

Romeo y Julieta cd, 2002
Der Fliegende Holländer cd, 2002
Berlioz: La Révolution Grecque cd, 2004
Italian Opera Arias cd, 2004
Gounod & Massenet Arias cd, 2005
Tristan und Isolde cd:eitä ja dvd, 2005
Don Carlo 2 dvds, 2005 , Opus Arte
La Traviata cd, 2005
Merry Christmas (soundtrack) cd, 2005
Opera Recital cd ja dvd, 2006
La Traviata dvd ja 2-dvd
La Bohème dvd, 2006 , Bregenzer Festspiele 2002, ORF + Capriccio
Monteverdi: Il Combattimento cd ja dvd, 2006
Donizetti: L'elisir d'amore dvd, 2006
The Berlin Concert: Live from the Waldbühne dvd, 2006
Gitano cd ja dvd, 2007
Duets tillsammans med Anna Netrebko cd ja dvd, 2007
Viva Villazón cd, 2007
La Traviata Renée Flemingin kanssa dvd, 2007
Manon dvd, 2007
Aiheesta muualla

Rolando Villazónin sivusto
Resnais, Beefheart & Aalto

| ”Resnais, Beefheart & Aalto” Paperi T |
| --- | --- | --- |

Singlen tiedot
 Albumilta: Malarian pelko
 Julkaistu: 6. helmikuuta 2015
 Tuottaja(t): Kalifornia-Keke
 Tyylilaji: rap
 Kesto: 03.15
 Levy-yhtiö: Johanna Kustannus / Universal
Listasijoitukset
  Suomen virallinen latauslista: 30.
Paperi T:n muut singlet
| ”Sä jätät jäljen” 2014 | ”Resnais, Beefheart & Aalto” 2015 |   |
Resnais, Beefheart & Aalto on suomalaisen rap-artisti Paperi T:n toinen single hänen ensimmäiseltä sooloalbumiltaan Malarian pelko. Singlen julkaisi 6. helmikuuta 2015 Universal Music. Kappaleen on tuottanut Kalifornia-Keke. Se nousi Suomen virallisen latauslistan sijalle 30.
Kappaleeseen tehtiin musiikkivideo, jonka ohjasi Olli Koivula.
Seppo Juntunen

Seppo Juntunen (s. 6. huhtikuuta 1949) on Suomen evankelis-luterilaisen kirkon pastori, joka on tullut tunnetuksi rukoustyöstään ihmisten puolesta. Hän pitää paikallisten seurakuntien kanssa ns. Sanan ja rukouksen iltoja, joiden lopussa ihmisten puolesta rukoillaan henkilökohtaisesti. Tällöin monet kaatuvat ja useat ovat kokeneet parantuvansa. "Kaatajapastori" Seppo Juntunen on Suomen kuuluisimpia karismaatikkoja entisen Nokian kirkkoherran Markku Koiviston ohella.
Seppo Juntunen vihittiin papiksi vuonna 1983 ja hän sai ensimmäiseksi seurakunnakseen Helsingin Alppilan. Karismaattiset ilmiöt alkoivat siellä ja heti herättivät huomiota kaatumiset ja eri pituisten jalkojen väitettiin kasvaneen saman mittaisiksi rukouksen avulla. Pastori Seppo Juntunen keskittyi vuonna 1988 yksin karismaattiseen rukoustyöhön, kun hän sanoutui irti seurakuntavirasta ja Rukouspalvelu ry perustettiin hänen työtään tukemaan. Juntunen sai työtoverikseen ekonomi Pirkko Jalovaaran ja he kiersivät Suomen kirkkoja 16 vuoden ajan. Vuonna 2002 heidän yhteistyönsä päättyi ja Juntusen työ jatkui Rukouspalvelu ry -nimisen yhdistyksen yhteydessä. Pirkko Jalovaara jatkaa puolestaan Rukousystävät ry -yhdistyksessä.
Olli Valtonen on kirjoittanut Seppo Juntusesta kirjan ”Parantajan palveluksessa”.
Aiheesta muualla

Rukouspalvelu ry:n verkkosivut
Ramón Ferreyros

| Ramón Ferreyros> Henkilötiedot |
| --- | --- |
Syntynyt: 27. joulukuuta 1963 (ikä 60)
Kansalaisuus:   Peru
WRC-ura
Aktiivivuodet:  1998–2004
Kilpailuja:  27
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  RAC-ralli 1998
Viimeinen kilpailu:  Argentiinan ralli 2004
Ramón Ferreyros on perulainen aktiiviuransa päättänyt ralliautoilija. Urallaan hän osallistui 27 MM-ralliin saamatta niissä kuitenkaan ensimmäistäkään MM-pistettä. Hän kilpaili aktiivisesti Etelä-Amerikan CODASUR-mestaruussarjassa. Ferreyros voitti CODASUR-mestaruuden vuonna 2004 yhdessä argentiinalaisen kartanlukijansa Ruben Garcian kanssa. Vuonna 2005 hän voitti CODASUR-sarjan tuotantoautojen luokan mestaruuden. Hän kilpaili myös satunnaisesti useissa eurooppalaisissa mestaruussarjoissa, joista parhaana saavutuksena oli Espanjan sorarallisarjan neljäs sija vuonna 2012. Vuosina 2006 ja 2008 hän ajoi Chilen kansallisen sarjan N3-luokan mestariksi.
Rugby School

Rugby Schoolin rakennuksia. Etualalla kenttä, jossa rugby on syntynyt.
Rugby School on Rugbyssä Englannin Warwickshiressä sijaitseva yksityiskoulu (public school). Koulun on perustanut Laurence Sheriff vuonna 1567. Koulu kukoisti rehtori Thomas Arnoldin kaudella vuosina 1828–1842, ja siitä tuli Britannian kaikkien yksityiskoulujen esikuva. Koulu on erityisen tunnettu siellä pelatusta jalkapallon esimuodosta, josta kehittyi sittemmin rugby.
Rugby School on yksi alkuperäisistä niin sanotuista suurista yksityiskouluista, ja yksi niistä seitsemästä yksityiskoulusta, jotka mainitaan vuoden 1868 Public Schools Actissa. Muut perinteiset suuret yksityiskoulut ovat Charterhouse School, Eton College, Harrow School, Merchant Taylors' School, St Paul's School, Shrewsbury School, Westminster School ja Winchester College.
Aiheesta muualla

Kuvia tai muita tiedostoja aiheesta Rugby School Wikimedia Commonsissa
Ruuhasjärvi

| Ruuhasjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°08′36″N, 26°32′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskujoki:  joki Huhdasjärveen
Järvinumero:  14.942.1.011
Mittaustietoja
Pinnankorkeus:  74,2 m  
Pituus:  3,154 km  
Leveys:  2,104 km  
Rantaviiva:  14,5482 km  
Pinta-ala:  1,31216 km²  
Tilavuus:  0,00612131 km³  
Keskisyvyys:  4,67 m  
Suurin syvyys:  16,4 m  
Saaria:  1 
 fiRuuhasjärvi 
Ruuhasjärvi on monialtainen järvi Kouvolan Jaalassa Kymenlaakson luoteisosassa. Sen pinta-ala on 1,3 neliökilometriä. Etäisyys Kouvolan keskustasta on 31 kilometriä pohjoiseen.
Maantietoa

Ruuhasjärvi on 3,2 kilometriä pitkä, 2,1 kilometriä leveä, ja sen pinta-ala on 131 hehtaaria eli 1,3 neliökilometriä. Ruuhasjärvi koostuu lounaisesta, luoteisesta ja itäisestä altaasta, jotka edelleen jakautuvat useisiin lahtiin. Itäinen allas on lounais–koillissuuntaisesti pitkä ja ja sen keskiosassa sijaitsee noin neljä hehtaaria laaja 15–16 metriä syvä alue. Luoteinen allas on matala, lounaisen altaan syvin kohta on 11,5 metriä. Kaikkiaan Ruuhasjärvestä noin kahdeksasosa on vähintään 10 metriä syvä. Järven ulottuvuutta lisää koilliseen johtava Orisalmi, joka päättyy luusuaan, josta lähtee laskuoja koilliseen Huhdasjärveen.
Järvi on luodattu ja siitä on julkaistu syvyyskartat. Järven tilavuudeksi on määritetty 6,12 miljoonaa kuutiometriä eli 0,00612 kuutiokilometriä ja sen keskisyvyydeksi on saatu 4,7 metriä. Sen syvänteessä on 16,4 metriä syvää. Siinä on yksi saari, jonka pinta-ala on 4 aaria.
Järven rantaviivan pituus on 14,5 kilometriä, josta saaren rantaviivan osuus on 50 metriä. Ruuhasjärven länsirannalla sijaitsee Hartolan kylän kulttuurimaisema. Koillisessa sijaitsee Huhdasjärven kyläkeskus. Ruuhasjärven keskellä sijaitsee Viikinniemi, jonka korkein kohta on noin 30 metriä järven pintaa ylempänä. Järven itäinen ranta on muita rantoja jyrkempää.
Vesistösuhteet

Ruuhasjärvi (14.942.1.011) kuuluu Huhdasjärven alueeseen (14.942), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Ruuhasjärvi on Huhdasjärven alueen laajin vakavesi. Toiseksi laajin on Huhdasjärvi ja kolmanneksi laajin on Kaajärvi. Huhdasjärven alueeseen kuuluu 27 vähintään hehtaarin laajuista vakavettä, joita edellä mainittujen ohella ovat muun muassa Hyvikäs, Ahvenistonlampi, Nöyleppilampi ja Maajärvi.
Ramón Malla Call

Ramón Malla Call
Ramón Malla Call (4. syyskuuta 1922 La Seu d’Urgell – 18. huhtikuuta 2014) oli espanjalainen roomalaiskatolinen piispa. Hänet vihittiin papiksi 19. joulukuuta 1948 ja nimitettiin Léridan hiippakunnan piispaksi 24. heinäkuuta 1968. Piispaksi vihkiminen seurasi 27. lokakuuta. Pääkonsekraattorina toimi Luigi Dadaglio, jota avustivat Gregorio Modrego y Casaus ja Ramón Iglesias Navarri.
Malla Call jäi eläkkeelle 29. lokakuuta 1999.
Sellee

Sellee (joskus Sellö) on meren pinnan yläpuolelle maankohoamisen seurauksena muodostunut saari Alatornion edustalla nykyisessä Tornion kaupungissa. Asutusta siellä on ollut vuodesta 1660, ja se siirtyi kruunun omistukseen 1678. Vuosina 1795–1824 torniolaiset porvarit pitivät siellä maatiloja. Vuonna 1825 Sellee siirtyi Tornion kaupungin omistukseen. Nykyään saarella on Röyttän satama ja terästehdas.
Selleestä koilliseen sijaitsee Puuluodon kylä.
Sandwich-luokka

| Sandwich |
| --- | --- |


Tekniset tiedot
Uppouma:  1 821 49/94 bm
Pituus:  53,64 m (tykkikansi) 43,47 m (köli)
Leveys:  14,94 m
Syväys:  6,4 m
Koneteho:  täystakiloitu purjealus
Miehistöä:  750
Aseistus
Meritorjunta:  90 tykkiä
Sandwich-luokka oli Britannian kuninkaallisen laivaston kahden 90-tykkisen toisen luokan linjalaivan muodostama alusluokka.
Suunnittelu

Amiraliteetti hyväksyi 12. marraskuuta 1755 Sir Thomas Slade suunnitelman alusluokasta. Alimmalla ja keskimmäisellä tykkikannella oli 28 kpl tykkejä, mutta alimmalla ne olivat 32 naulan ja keskimmäisellä 18 naulan tykkejä. Ylimmällä tykkikannella oli 30 kpl 12 naulan tykkiä. Lisäksi puolikannella oli kaksi 6 naulan tykkiä samoin kuin etukannella. Amiraliteetin 3. kesäkuuta 1790 tekemällä päätöksellä 6 naulan tykit vaihdettiin 12 naulan tykeiksi.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Sandwich | Chathamin telakka | 14. huhtikuuta 1756 | 15. huhtikuuta 1759 | huhtikuu 1759 | romutettu 1810 |
| HMS Blenheim | Woolwichin telakka | 1. toukokuuta 1756 | 5. heinäkuuta 1761 | elokuu 1761 | haaksirikkoutunut 1807 |
Santalampi (Pieksämäki)

| Santalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°19′53″N, 26°53′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  ei laskuojaa 
Järvinumero:  14.936.1.023
Mittaustietoja
Pinnankorkeus:  132,8 m  
Pituus:  210 m  
Leveys:  70 m  
Rantaviiva:  0,482 km  
Pinta-ala:  1,006 ha  
Saaria:  ei saaria 
 fiSantalampi 
Santalampi  on Etelä-Savossa Pieksämäellä  Paltasen lähellä sijaitseva lampi.
Maantietoa

Lampi on 210 metriä pitkä, 70 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Lammen vedenpinnan korkeus on 132,8 metriä mpy.
Section Paloise

| Section Paloise |
| --- | --- |
Perustettu:  1902
Kotiareena:  Stade du Hameau
Kapasiteetti:  14 999
Paikkakunta:  Pau, Ranska
Värit:  vihreä - valkoinen
Lajit:  Rugby union
Toimitusjohtaja:  Bernard Pontneau
Mestaruudet:  Ranskan-mestari (1928, 1946, 1964) Euroopan Challenge Cup -mestari (2000)
Section Paloise, usein lyhyesti kutsuttu nimellä Section tai Pau, on ammattilaisrugby union -joukkue, joka sijaitsee Pau'ssa, Ranskassa. Joukkue pelaa Ranskan ylimmällä sarjatasolla, Top 14:ssä, ja osallistuu myös EPCR Challenge Cup -kilpailuun.
Heidän kotistadioninsa on Stade du Hameau, joka korvasi aikaisemman Stade de la Croix du Prince -stadionin vuonna 1990. Seura on voittanut Ranskan mestaruuden kolme kertaa, vuosina 1928, 1946 ja 1964, sekä Euroopan Challenge Cupin vuonna 2000.
Värit ja logo

Section Paloisen värit ovat olleet vihreä ja valkoinen vuodesta 1912 lähtien. Joukkueen logo kuvaa Pic du Midi d'Ossau -vuorta, joka on yksi Béarnin alueen symboleista.
Hymni ja laulut

Section Paloisen virallinen hymni on "Honhada", jota lauletaan jokaisen ottelun alussa. Tämä hymni on saanut inspiraationsa skotlantilaisesta balladista "The Water Is Wide".
Saavutukset

Ranskan mestaruus (Top 14)
Mestarit (3): 1928, 1946, 1964
Euroopan Challenge Cup
Mestarit (1): 2000
Pro D2
Mestarit (1): 2015
Yves du Manoir -haaste
Mestarit (2): 1939, 1952
Nykyinen kokoonpano (2023-2024)

Seuraava on Section Paloisen kokoonpano kaudelle 2023–2024:
Etumiehet:
Youri Delhommel
- Lucas Rey
- Romain Ruffenach
- Daniel Bibi Biziwu
- Ignacio Calles
- Lekso Kaulashvili
- Guram Papidze
- Rémi Sénéca
- Siate Tokolahi
- Jon Zabala
Toiset linjat:
- Hugo Auradou
- Mickaël Capelli
- Thomas Jolmès
- Joel Kpoku
- Jimi Maximin
- Rémi Picquette
- Lekima Tagitagivalu
Kolmannet linjat:
- Loïc Crédoz
- Beka Gorgadze
- Thibaut Hamonou
- Reece Hewat
- Luke Whitelock (kapteeni)
- Sacha Zegueur
Puolustajat:
- Thibault Daubagna
- Dan Robson
- Axel Desperes
- Clément Mondinat
Keskikenttäpelaajat ja laitahyökkääjät:
- Joe Simmonds
- Émilien Gailleton
- Théo Attissogbé
- Vincent Pinto
- Tumua Manu
- Eliott Roudi
Täysmiehet:
- Jack Maddocks
- Clément Laporte
Aiheesta muualla

Kuvia tai muita tiedostoja aiheesta Section Paloise Wikimedia Commonsissa
Rinneangervo

| Rinneangervo |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Pensasangervot Spiraea
Laji::  densiflora
Kaksiosainen nimi
 Spiraea densiflora  Nutt. ex Greenm. 
Infobox OKVirheellinen NIMI-arvo: 
Rinneangervo (Spiraea densiflora) on pensasangervojen sukuun kuuluva laji. Se kasvaa noin 70–100 cm korkeaksi ja kasvutapa on pyöreä ja tiivis ja täten se on hyvä maanpeitekasvi. Kasvi viihtyy aurinkoisella tai puolivarjoisella kasvupaikalla ja kasvualustaksi sopii sekä kostea että kuiva maaperä. Sopiva maaperä on kohtuullisesti ravinteinen ja hiekkapitoinen. Pensas kukkii ruusunpunaisin kukin kesä- ja heinäkuulla. Sopivat kasvillisuusvyöhykkeet ovat I-V. Rinneangervoa ei tarvitse leikata säännöllisesti, mutta se sietää alasleikkauksen, joka on tehtävä aikaisin keväällä. Se muodostaa tyviversoja. Pensaan syysväritys on punainen. Pensas kasvaa nopeasti. Lehdet ovat tummanvihreät. Pensas sopii istutettavaksi yksittäin, pensasryhmään tai aidanteeseen ja kasvupaikka voi olla myös rinne. Sopiva istutusväli on noin 60 cm.
Aiheesta muualla

Suomen Lajitietokeskus: Rinneangervo – Spiraea splendens
Sellaista elämä on

Sellaista elämä on voi viitata seuraaviin asioihin:
”Sellaista elämä on”, Juha ”Watt” Vainion kappale vuodelta 1983
Sellaista elämä on, Vainion albumi vuodelta 1983
Junnun parhaat – Sellaista elämä on, Vainion kokoelma-albumi vuodelta 1993
Junnu Vainio – sellaista elämä on, vuonna 2018 julkaistu Vainion elämäkerta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sellaista elämä on”, voi hakea sivunnimihaulla, laajalla sivunnimihaulla tai tekstihaulla.
Rinnemarjastaja

| Rinnemarjastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Marjastajat Melanocharitidae
Suku::  Marjastajat Melanocharis
Laji::  longicauda
Kaksiosainen nimi
 Melanocharis longicauda  Salvadori, 1876 
Katso myös
   Rinnemarjastaja Wikispeciesissä   Rinnemarjastaja Commonsissa 
Infobox OKNimi-testi OKIUCN-testi OK: 
Rinnemarjastaja (Melanocharis longicauda) on marjastajien heimoon kuuluva varpuslintu.
Levinneisyys

Rinnemarjastajaa tavataan Indonesiassa ja Papua-Uudessa-Guineassa Uuden-Guinean saarella. Lajin on raportoitu olevan harvinainen tai paikallisesti yleinen. Sen ei uskota olevan vaarassa, ja se on luokiteltu elinvoimaiseksi.
Resistenza

| Resistenza Neffa |
| --- | --- | --- |

Studioalbumin tiedot
 Julkaistu: 4. syyskuuta 2015
 Tyylilaji: pop, blue-eyed soul, R&B
 Levy-yhtiö: Pisco Music S.r.l, Sony Music
Neffan muut julkaisut
| Molto calmo 2013 | Resistenza 2015 | AmarAmmore 2021 |
Resistenza on italialaisen poplaulaja Neffan kahdeksas albumi, joka ilmestyi 4. syyskuuta 2015.
Kappaleet

Sogni e nostalgia – 3:04
'O sarracino (ft. The Bluebeaters) – 2:49
Resistenza – 3:39
Colpisci – 3:01
Un piccolo ricordo di Maria – 3:42
Sigarette – 3:04
Per fortuna c'è il mare – 3:18
Dubai (Why, Oh Why) – 3:06
Twit – 3:22
Occhi chiusi – 2:46
Realtà – 3:02
Lampadine – 3:10
Catalogo – 3:08
Ma Jolie – 2:53
Giorni e giorni – 3:07
Raamatun kaanon

Raamatun kaanon tarkoittaa juutalaisuudessa ja kristinuskossa Raamattuun hyväksyttyjen, ohjeellisiksi ja sitoviksi ymmärrettyjen kirjojen kokoelmaa eli kaanonia.
Uuden testamentin kaanon

Alkukirkko nimitti kaanoniksi niitä kirjoituksia, joiden auktoriteetti ja pyhyys tunnustettiin. Nämä kirjat hyväksyttiin osaksi (kristillistä) Raamattua. Varhaisin tunnettu luettelo Uuden testamentin kirjoista eli varhaisin Uuden testamentin kirjojen kaanon on ns. Muratorin kaanon noin vuodelta 170. Uuden testamentin kaanonin, sellaisena kuin se nykyisin tunnetaan, luetteli ensimmäisenä Aleksandrian piispa Pyhä Athanasios kirkolleen osoitetussa kirjeessä vuonna 367.
Kaanonia hyväksyttäessä jäi ulkopuolelle suuri määrä evankeliumikirjoituksia, kuten esimerkiksi Tuomaan evankeliumi, ja muita varhaiskristillisiä kirjoituksia. Näitä kirjoituksia alettiin nimittää apokryfisiksi kirjoituksiksi. Katolinen ja ortodoksinen kulttuuri nimittää joitakin kirjoja deuterokanonisiksi (esikanonisiksi) erotukseksi apokryfisistä kirjoista. Protestanttisessa perinteessä — siis myös luterilaisessa perinteessä — nämä kirjat luokitellaan apokryfisiksi.
Suomen ortodoksinen kirkko

Erityisesti Suomen ortodoksinen kirkko käyttää sanaa 'kanoni' yleisemmässä merkityksessä viittaamaan kirkollisen lain järjestykseen, etiikkaan ja tapoihin liittyviin sääntöihin, jotka ovat muotoutuneet lähinnä yleisten ja paikallisten kirkolliskokousten päätöksinä tai kirkkoisien ohjeina. Kanoniksi kutsutaan myös erästä ortodoksisen hymnologian muotoa. Näistä eräs eniten käytettyjä on Suuren Paaston ensimmäisellä ja viidennellä toimitettava Pyhän Andreas Kreetalaisen katumuskanoni.
Saravanan Vellu

| Henkilötiedot |
| --- | --- | --- | --- |
Koko nimi: Saravanan a/l Vellu
Syntymäaika: 11. tammikuuta 1978 (ikä 46)
Syntymäpaikka: Johor Bahru, Malesia
Seurat
| Vuodet | Seura | O | (M) |
| 1997–2000 | Perak FA |  |  |
| 2001 | Kuala Lumpur FA |  |  |
| 2002–2004 | Perak FA |  |  |
| 2005–2008 | Pahang FC |  |  |
| 2009 | UPB-MyTeam FC |  |  |
| 2010 | ATM FA |  |  |
| 2011 | PKNS FC |  |  |
Maajoukkue
|  | Malesia | 43 | (21) |

Saravanan Vellu (s. 11. tammikuuta 1978 Johor Bahru) on malesialainen entinen jalkapalloilija.
Saravanan pelasi suurimman osan urastaan Perak FA:ssa, jossa hän voitti Malesian mestaruuden 2002 sekä Malesian cupin ja Malesian FA Cupin. Saravanan pelasi Malesian maajoukkueessa 43 ottelua, joissa hän teki 21 maalia. Hän edusti Malesiaa myös vuoden 1997 nuorten MM-kisoissa, jotka pelattiin Malesiassa.
Saravanan päätti pelaajauransa 2011, jonka jälkeen hän muutti Suomeen tulevan vaimonsa mukana. Suomessa hän on työskennellyt muun muassa juniorivalmentajana Gnistanissa ja HJK:ssa.
Seppo Polameri

Seppo Juhani Polameri (1. syyskuuta 1936 Helsinki – 17. tammikuuta 2017 Espoo) oli suomalainen kuvittaja, art director ja taidegraafikko.
Polameri kuvitti yli 70 kirjaa, suunnitteli kirjojen kansia ja ulkoasuja, toimi aikakauslehtien, muun muassa Metsästys ja Kalastus -lehden, taittajana ja art directorina mainostoimistossa. Hän maalasi vuonna 2008 peruskorjausten jälkeen avatun Helsingin Luonnontieteellisen museon näyttelyiden taustamaalaukset. Vapaaksi taiteilijaksi hän ryhtyi vuonna 1979. Hänet tunnetaan erityisesti metsästys- ja kalastusaiheisista töistä.
Polameri teki kansikuvat satoihin kirjoihin, muun muassa huomattavaan osaan Suuren Suomalaisen Kirjakerhon kuukauden kirjoista, sillä hän työskenteli kirjakerhon vakituisena kuvittajana. Kokonaan hän kuvitti noin 70 kirjaa, joukossa muun muassa Veikko Huovisen Puukansan tarina (1984), A. E. Järvisen Valitut tarinat (1978) ja Erkki Norellin Perhokalastajan vuosi (1997).
Sergei Pareiko

Sergei Pareiko vuonna 2011
Sergei Pareiko (s. 31. tammikuuta 1977 Tallinna) on virolainen jalkapalloilija, pelipaikaltaan maalivahti. Hän pelasi sarjatasolla kotimaansa lisäksi muun muassa Puolassa ja Venäjällä (FK Volga Nižni Novgorod).
Pareiko oli Viron maajoukkueen ykkösmaalivahti Mart Poomin lopettamisen jälkeen ja pelasi 65 A-maaottelua vuosina 1996–2015.
Santalan kartano

Santalan kartanon päärakennus.
Santalan kartano (Sandö gård) on Hangon Santalassa sijaitseva kartano. Kartano sijaitsee Hankoniemen pohjoisrannalla noin kymmenen kilometrin päästä Hangon keskustasta. Kartanoon on kuulunut vajaa 2000 hehtaaria metsää. Siellä on ollut pitkään Suomen Vapaakirkon Suomen teologinen opisto ja monia Vapaakirkon muita toimintoja.
Kartanon historiaa

1800-luvulla kartanossa asui Sjöblomien suku. Kartanon omistivat Henrik Sjöblom vuosina 1806–1849 ja Erik Konstantin Sjöblom 1850–1908. Santalan kartanon päärakennus rakennettiin vuonna 1867. Santalan kartanossa toimi kievari 1870-luvulle asti. Saarnaaja Hjalmar Braxén avioitui kartanon tyttären Hulda Sjöblomin kanssa 1897. He asuivat kartanossa vuodesta 1906 lähtien. Kartano tuli vapaakirkollisen liikehdinnän tukipaikaksi 1900-luvun alkuvuosista lähtien. Braxén testamenttasi varojaan Rakennusosakeyhtiö Bethelille. Hänen leskensä Hulda ja tämän sisar Tilda myivät vuonna 1909 Santalan kartanon halpaan hintaan Bethelille. Vuonna 1930 Bethel lahjoitti Santalan kartanon 1923 muodostetulle Suomen Vapaakirkolle.
Santalan kartanon joutui talvisodan jälkeen Neuvostoliiton vuokra-alueelle. Metsät ja rakennukset kärsivät suuria vahinkoja. 45 kartanon rakennusta tuhoutui tai vaurioitui.
Kartanon alue kunnostettiin kovin ponnisteluin sodan jälkeen ja Santalaan perustettiin kristillinen opisto. Kesäisin kartanolla on ollut majoitustoimintaa ja kursseja.